— Першая — каб людзі пачулі беларускую песню, самі яе заспявалі, прапусцілі праз сябе. Раней людзі ведалі шмат песень і маглі зацягнуць іх талакой. А зараз мала якая кампанія на такое здольная… Другая мэта — еднасць нейкай групы людзей. А менавіта такое адчуванне дапамагае перамагаць у розных сітуацыях: скажам, у спартыўных спаборніцтвах, музычных конкурсах. Нарэшце, нас цікавіць захаванне нематэрыяльнай спадчыны на ўзроўні “ад чалавека да чалавека”.